
ముంబై : లిక్కర్ కింగ్ విజయ్ మాల్యాకు చెందిన విల్లాను నటుడు, వ్యాపారవేత్త సచిన్ జోషీ సొంతం చేసుకున్నారు. చివరిసారి వేలంలో నిర్ణయించిన రిజర్వు ధర రూ.73 కోట్లు, కాగా దీని కన్నా కాస్త ఎక్కువ చెల్లించి ఈ విల్లాను కొనుగోలు చేసినట్లు తెలుస్తోంది. ఆయన జేఎంజే గ్రూప్ కంపెనీల వైస్ చైర్మన్ అని ఆయన వెబ్సైట్ ద్వారా తెలుస్తోంది. ఫిట్నెస్ సెంటర్లు, హెల్త్ స్పాలు నిర్వహిస్తున్నట్లు తెలుస్తోంది. ఆయనకు వైకింగ్ మీడియా అండ్ ఎంటర్టైన్మెంట్ అనే సంస్థ కూడా ఉంది. కొన్నిహిందీ సినిమాల్లో ఆయన నటించారు.గోవాలోని కండోలిమ్లో ఉన్న ఈ విలాసవంతమైన విల్లా సముద్రానికి అభిముఖంగా ఉంది. విజయ్ మాల్యాకు రుణాలిచ్చిన బ్యాంకులు అనేకసార్లు వేలం నిర్వహించాయి. కానీ సరైన స్పందన కనిపించలేదు. చివరికి చర్చల ద్వారా కొనుగోలుదారును నిర్ణయించారు. భారతీయ స్టేట్ బ్యాంక్ ఆధ్వర్యంలోని 17 బ్యాంకుల కన్సార్షియం ఈ విల్లాను గత ఏడాది మేలో స్వాధీనం చేసుకుంది. మూడుసార్లు వేలం నిర్వహించినా, ఆ విల్లా అమ్ముడుపోలేదన్న విషయం తెలిసిందే.

mumbai : likkar king vijay malyaku chendina villaanu natudu, vyaapaaravetta sachin joshi sontam chesukunnaru. chivarisaari velamlo nirnayinchina rijarvu dhara roo.73 kotlu, kaga deeni kanna kaasta ekkuva chellinchi ee villaanu konugolu chesinatlu telustondi. aayana jmga groop companyla vais chairman ani aayana website dwara telustondi. fitnes centerlu, helth spaalu nirvahistunnatlu telustondi. aayanaku wicing media and entertinement ane samstha kuudaa undi. konnihindii cinemallo aayana natinchaaru.govaloni kandolimlo unna ee vilaasavantamaina villa samudraaniki abhimukhamgaa undi. vijay malyaku runaalicchina byaankulu anekasaarlu velam nirvahinchaayi. cony saraina spandana kanipinchaledu. chivariki charchala dwara konugoludaarunu nirnayinchaaru. bhaarateeya state bank aadhvaryamloni 17 byaankula kansarshium ee villaanu gatha edaadi melo swaadheenam chesukundi. moodusaarlu velam nirvahinchinaa, aa villa ammudupoledanna vishayam telisinde.